Du skal bestemt tage fat i den lærer, for uanset hvad hans hensigt har været, har han ingen ret til at blande sig i din datters vægt og skal på ingen måde påtale den. Det er vigtigt, du får talt med ham – og måske også hans overordnede – så det ikke sker for en anden elev. Dernæst er det godt, I har fokus på vægten uden at gøre det til et kæmpe problem, men netop sætter ind med mere motion og sundere kost. Jeg er virkelig forundret over, at en lærer kan finde på at sige sådan til en elev, og jeg håber det bedste for din datter.